**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL LEIDIMO REFINANSUOTI PASKOLAS**

2020 m. vasario 27 d. Nr.

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 28 punktu, Lietuvos Respublikos biudžeto sandaros įstatymo 10 straipsnio 1 dalies 1 punktu, Rokiškio rajono savivaldybės taryba n u s p r e n d ž i a:

 1. Leisti refinansuoti 7 418 282,93 Eur (septynis milijonus keturis šimtus aštuoniolika tūkstančių du šimtus aštuoniasdešimt du eurus, 93 ct) paskolas 10 metų.

 2. Įgalioti savivaldybės administracijos direktorių pasirašyti paskolos sutartį.

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Reda Dūdienė

Rokiškio rajono savivaldybės tarybai

**SPRENDIMO PROJEKTO „DĖL LEIDIMO REFINANSUOTI PASKOLAS“**

**AIŠKINAMASIS RAŠTAS**

 **Parengto teisės akto projekto tikslas ir uždaviniai.**

 Tarybos sprendimo projekto tikslas – refinansuoti 7 418 282,93 euro paskolas.

 **Šiuo metu esantis teisinis reglamentavimas.**

 Sprendimo projektas yra parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 28 punktu, Biudžeto sandaros įstatymo 10 straipsnio 1 dalies 1 punktu

 **Sprendimo projekto esmė.**

 Rokiškio rajono savivaldybė yra paėmusi iš bankų 9 515 499 eurus paskolų ir sudariusi 5 paskolų sutartis su dviem bankais. 2020 metais pagal 4 paskolų sutartis turime pradėti grąžinti paskolas. Dviejų sutarčių grąžinimą numatome pradėti šiais metais ( paskolų suma –1 739 216,06 euro). 358 000 eurų paskolos grąžinimas numatytas sutartyje nuo 2021 metų, o likusias dvi – 7 418 282,93 euro – prašome tarybos leidimo refinansuoti. Paskolos grąžinimo terminas – 10 metų.

 Kontrolierės išvada dėl perskolinimo pridėta.

 **Galimos pasekmės, priėmus siūlomą tarybos sprendimo projektą:**

 neigiamų pasekmių nenumatoma;

 teigiamos – nereikės biudžeto lėšų paskolai grąžinti ir atsiranda galimybė sumažinti palūkanų normą.

 **Sprendimo nauda rajono gyventojams.**

 Tiesioginės naudos nėra.

 **Finansavimo šaltiniai ir lėšų poreikis**: Palūkanoms – savivaldybės biudžeto pajamos.

 **Suderinamumas su Lietuvos Respublikos galiojančiais teisės norminiais aktais.**

 Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Finansų skyriaus vedėja Reda Dūdienė